CELEX: 62009CN0224
Language: et
Date: 2009-06-19 00:00:00
Title: Kohtuasi C-224/09: Eelotsusetaotlus, mille esitas Tribunale di Bolzano (Itaalia) 19. juunil 2009 — kriminaalmenetlus, milles süüdistatav on Martha Nussbaumer

29.8.2009   
            
            
               ET
            
            
               Euroopa Liidu Teataja
            
            
               C 205/25
            
         Eelotsusetaotlus, mille esitas Tribunale di Bolzano (Itaalia) 19. juunil 2009 — kriminaalmenetlus, milles süüdistatav on Martha Nussbaumer
   (Kohtuasi C-224/09)
   2009/C 205/42
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Bolzano
   
      Põhikohtuasjas toimuva kriminaalmenetluse pool
   
   Martha Nussbaumer
   
      Eelotsuse küsimused
   
   
               1.
            
            
               Kas 24. juuni 1992. aasta direktiivi 92/57/EMÜ (1) artikli 3 sätetega on vastuolus sellised siseriiklikud õigusnormid nagu 9. aprilli 2008. aasta seadusandlik dekreet nr 81, eelkõige selle artikli 90 lõikes 11 kehtestatud kord, mille puhul on tehtud erand kliendi või projektijuhi kohustusest määrata mitme ettevõtjaga ehitustööplatsil sama artikli punktis 3 ette nähtud projekti ettevalmistamise koordinaator eratöödeks, mille puhul ei ole nõutud ehitusluba, sõltumata tööde laadist ja konkreetsetest ohtudest, mis on loetletud direktiivi II lisas?
            
         
               2.
            
            
               Kas 24. juuni 1992. aasta direktiivi 92/57/EMÜ artikli 3 sätetega on vastuolus sellised siseriiklikud õigusnormid nagu 9. aprilli 2008. aasta seadusandlik dekreet nr 81, eelkõige selle artikli 90 lõikes 11 kehtestatud kord osas, mis puudutab kliendi või projektijuhi kohustust määrata igal juhul koordinaator ehitustööplatsil tööde teostamise ajaks, sõltumata tööde laadist, seega ka eratööde puhul, mille jaoks ei tule taotleda ehitusluba, kuid mille puhul võib esineda direktiivi II lisas nimetatud ohud?
            
         
               3.
            
            
               Kas 9. aprilli 2008. aasta seadusandliku dekreedi nr 81 artikli 90 lõikega 1 kehtestatud säte, on osas, milles sellega on ette nähtud tööde teostamise koordinaatori kohustus koostada ohutuskava vaid juhtudel, mil eratööde puhul, mille jaoks ei tule taotleda ehitusluba, lisanduvad esimesele tööettevõtjale, kellele oli tööde teostamine algselt usaldatud, tööde käigus teised ettevõtjad, vastuolus 24. juuni 1992. aasta direktiivi 92/57/EMÜ artikliga 3, millega on igal juhul kehtestatud kohustus määrata projekti teostamise koordinaator sõltumata tööde laadist ja millega on välistatud erandi tegemine kohustusest koostada ohutuse ja tervisekaitse kava, kui tegemist on töödega, millega kaasnevad direktiivi II lisas loetletud konkreetsed ohud?
            
         
      (1)  EÜT L 245, lk 6; ELT eriväljaanne 05/02, lk 71.